Document ID: 32011R0408
Publication Date: 2011-04-27

Title and Content:
UREDBA KOMISIJE (EU) št. 408/2011
z dne 27. aprila 2011
o izvajanju Uredbe (ES) št. 1185/2009 Evropskega parlamenta in Sveta o statističnih podatkih o pesticidih glede oblike prenosa podatkov
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1185/2009 Evropskega parlamenta in Sveta z dne 25. novembra 2009 (1) o statističnih podatkih o pesticidih in zlasti člena 5(1) Uredbe,
ob upoštevanju naslednjega:
(1)
Uredba (ES) št. 1185/2009 vzpostavlja novi okvir za pripravo primerljivih evropskih statističnih podatkov o prodaji in rabi pesticidov.
(2)
V skladu s členom 3(3) Uredbe (ES) št. 1185/2009 morajo države članice poslati statistične podatke v elektronski obliki v skladu z ustrezno tehnično obliko, ki jo sprejme Komisija.
(3)
Da se zagotovi zaupnost, bodo prenesene datoteke označene z oznako, s katero bo navedeno, ali so poslani podatki o snovi, kemijskem razredu, kategoriji izdelka ali glavni skupini zaupni ali ne.
(4)
Ukrepi iz te uredbe so v skladu z mnenjem Odbora za evropski statistični sistem -
SPREJELA NASLEDNJO UREDBO:
Člen 1
Države članice pošljejo statistične podatke o dajanju pesticidov v promet, kot je opisano v Prilogi I k Uredbi (ES) št. 1185/2009, z uporabo oblike za izmenjavo statističnih podatkov in metapodatkov (SDMX - Statistical Data and Metadata eXchange). Podatki se pošljejo ali vnesejo v elektronski obliki v enotno vstopno točko za podatke pri Eurostatu.
Države članice pošljejo zahtevane podatke, ki so v skladu s tehničnimi specifikacijami Komisije (Eurostata).
Člen 2
Tehnična oblika za prenos podatkov Komisiji (Eurostatu) je opisana v Prilogi.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. aprila 2011

Classification:
Level 1 Topics: 100150
100146
100156
Level 2 Topics: 100221
100222
100190
100249
100223
Level 3 Topics: 2472
4361
2014
4488
4256
All Topics: 2357
4258
4502
5334
6140